nds de nds cy cy en arz en nds cy cy cy cy cy cy cy cy cy cy et cy cy cy ne cy cy cy cy cy cy cy en cy en cy pt en cy cy cy sl cy cy cy cy en cy de en cy cy cy cy cy en de en cy cy cy cy cy jbo en cy ceb et en ceb en de fr es en en en ca es en hu es de de es en cy de en lv en en cy cy en cy de en cy cy cy de
Mae’r etholiad yma yn un i ddewis nid yn unig arweinydd i Blaid Cymru, ond arweinydd i Gymru – Prif Weinidog a fydd yn gallu adeiladu cefnogaeth ar hyd a lled y wlad ar gyfer gweledigaeth flaengar Plaid Cymru.
Cefais fy ngeni yn Rhondda Cynon Taf, fy magu ym Meirionnydd ac yna ym Môn. Bûm yn byw a gweithio am flynyddoedd fel newyddiadurwr a darlledwr yng Nghaerdydd, yn ogystal ag yn Llundain. Rwyf wedi bod yn lwcus i gael dod i adnabod cymunedau ym mhob cwr o’n cenedl, ac rwyf wastad wedi gwybod mai dim ond Plaid Cymru all gynnig dyfodol gwirioneddol uchelgeisiol i’n gwlad.
Bum mlynedd yn ôl, fe wnes i sefyll etholiad, a gyda fy nhîm ar Ynys Môn a chyfeillion o Blaid Cymru o bob cwr o’n cenedl rydym wedi adeiladu seiliau cadarn o gefnogaeth ar draws cymunedau amrywiol yr ynys – a rŵan mae gennym ni’r mwyafrif mwyaf i unrhyw blaid mewn unrhyw etholaeth Cynulliad. Gan adeiladu ar y gwaith caled sydd wedi ei wneud gan arweinyddion blaenorol, rwy’n edrych ymlaen am y cyfle i arwain ymdrechion Plaid Cymru i ddenu cefnogaeth newydd ym mhob rhan o’r wlad.
Yn y Cynulliad, rydw i wedi bod yn gyfrifol am bortffolio Economi ac Iechyd, dau faes polisi allweddol. Mae nifer ohonoch sy’n jyglo bywydau prysur, yn gweithio a magu teulu, yn gwybod ei bod hi’n anodd cael y cydbwysedd weithiau. Mae fy chwarae gitâr a hyfforddi rygbi yn cael eu rhoi i’r neilltu yn llawer rhy aml! Ond rwy’n credu fy mod wedi dangos fy mod yn barod i dorchi fy llewys a gyfer gwaith caled. Rydw i eisiau i fy mhlant i a’u plant nhw weld Cymru yn tyfu mewn hyder. Er lles dyfodol pob plentyn a phob cymuned, mae’n rhaid i ni adeiladu cenedl annibynnol fwy cyfartal a mwy ffyniannus.
Mae arweinyddiaeth yn ymwneud â gwerthoedd, adeiladu ymddiriedaeth a chyfathrebu. Ond mae hefyd yn ymwneud a syniadau. Byddaf yn tynnu ynghyd y syniadau gorau o bob rhan o’r Blaid, ond dyma amlinellu rhai o fy syniadau i.
Canolbwyntio ar wir botensial Cymru ym mhob un o’n hamcanion polisi, gyda ‘Chynllun-A’ – yn egluro beth y gallem ei wireddu trwy annibyniaeth – yn cael ei gyhoeddi ochr yn ochr â’n rhaglen bresennol, sydd wedi’i chyfyngu gan ddatganoli annigonnol. Fel Prif Weinidog, byddaf yn lansio’r arolwg Llywodraethol cyntaf erioed o’r gwir gyfleoedd a’r heriau ar y llwybr tuag at Gymru annibynnol, wrth i ni adeiladu cenedl o’r newydd ac ail-lunio’r berthynas rhwng gwledydd yr ynysoedd hyn.
CYMRU SY’N BAROD AM Y DYFODOL
Arloesi mewn isadeiledd: rhwydwaith drafnidiaeth i uno Cymru; mannau prawf 5G; rhwydwaith gwefru cerbydau trydan ar draws Cymru; chwyldro effeithlonrwydd a chynhyrchu ynni gan gynnwys rhaglen morlynnoedd llanw wedi’i arwain gan Gymru. Asiantaeth ddatblygu newydd, yn canolbwyntio ar dwf busnesau bach a chanolig cynhenid. Datblygu brand newydd, hyderus i Gymru, ar gyfer sectorau o fwyd i ffermio, technoleg i dwristiaeth. Strategaeth ‘Dewch a’ch Sgiliau Gartref’ i ddenu graddedigion a gweithwyr eraill â sgiliau yn ôl i Gymru.
EWROP A BYGYTHIAD BREXIT
Rydw i’n dal i gredu’n angerddol ym mudd aelodaeth o’r UE i Gymru ac yn ofni goblygiadau Brexit di-feddwl. Dylid bod wedi gwneud hon yn broses ‘dau refferendwm’ o’r dechrau. Rhaid parchu pleidleiswyr oedd am adael a’r rhai oedd am aros, drwy roi’r dewis yn nwylo’r bobl – i dderbyn neu wrthod y math o Brexit sydd yn prysur nesau, fydd unai yn gytundeb wael neu heb gytundeb o gwbl. Mae’r sefydliad Prydeinig eisoes yn barod i roi’r bai am eu methiannau nhw ar y rhai bleidleisiodd yn ddidwyll i adael. Peidiwch â gadael iddyn nhw osgoi’r bai eu hunain.
System addysg sy’n galluogi ein plant i gyrraedd eu potensial a dod yn oedolion llwyddiannus. Mae angen i ni roi’r rhyddid i addysgwyr godi a gwireddu uchelgeisiau dinasyddion ifanc Cymru. Bydd system sy’n gweithio dros Gymru yn rhoi pwyslais cydradd ar greadigrwydd, celfyddydau a diwylliant yn ogystal â llythrennedd, rhifedd a gwyddoniaeth.
CYMRU – CENEDL I’N IEUENCTID
Rhoi lles ieuenctid wrth galon penderfyniadau Llywodraeth. ‘Cynllun Cymru Ifanc’ newydd i gefnogi pobl ifanc, gan hybu iechyd corfforol a meddyliol. Buddsoddiad heb ei debyg mewn gweithgaredd corfforol yn yr ysgol a’r gymuned. Sefydlu gwasanaeth gwybodaeth a dinasyddiaeth newydd, ‘Cymru Ifanc’. Targedau tlodi plant newydd.
IECHYD – BYWYD A BYWOLIAETH
Pwyslais ar arloesedd– mewn technoleg a darparu gwasanaeth, gyda ffocws ar gefnogi’r gweithlu iechyd. Strategaeth iechyd cymunedol ddeublyg yn cyfuno atal afiechyd gyda recriwtio i’r galwedigaethau iechyd a gofal. Adeiladu ar yr twf mewn llefydd hyfforddi meddygol, sydd wedi’i yrru gan Blaid Cymru, trwy greu canolfan ragoriaeth mewn darparu gofal iechyd gwledig a dwyieithog. Ail-gydbwyso cyllid tuag at ofal sylfaenol.
DIWYLLIANT A IAITH I BAWB
Gall diwylliant ein huno a deffro hunaniaeth Gymreig. Gall celfyddyd a diwylliant mewn addysg gynyddu safonau, hefyd, ac mae’n rhaid i ni gryfhau modd yr ydym yn dysgu o hanes Cymru. Dylai pob plentyn mewn addysg yng Nghymru gael yr un cyfle i siarad ein dwy iaith genedlaethol, gyda’r nod o ganiatau i bawb fod yn rhugl yn y ddwy erbyn 16 oed, er mwyn dod a’r gwahaniaethu presennol i ben. Rhaid rhoi cefnogaeth o’r newydd i addysg oedolion.
UN CYMRU – TREFOL A GWLEDIG
Cysylltu Cymru wledig, a chyflymu arloesedd trafnidiaeth drefol. Adolygu polisi cynllunio i adlewyrchu bywydau ac anghenion pobl mewn ardaloedd gwledig a threfol. Cefnogi Cymru wledig, gwerthfawrogi menter wledig a bod yn gefn i amaeth yn wyneb bygythiad Brexit. Ceisio bargen newydd ar gyfer clystyrau ysgolion gwledig.
Cryfder Plaid Cymru yw ei haelodau, canghennau a’i hetholaethau. Byddaf yn cynnig arweinyddiaeth glir tra’n gwrando ar aelodau llawr gwlad bob tro. Byddaf yn ymdrechu i greu undod newydd, wedi’i seilio ar barch, dathlu gwahaniaethau, croesawu syniadau newydd a gwahodd dadl agored ymysg aelodaeth eang. Rhaid dod ag aelodau newydd i mewn i’r Blaid, cryfhau ein gwaith codi arian, a buddsoddi mewn etholaethau targed allweddol. Byddaf yn ceisio creu ymdeimlad pendant, ar bob haen etholedig, ein bod i gyd yn gweithio tua’r un nod.
Datganiad ar arweinyddiaeth Plaid Cymru
Mae gennym gyfle i adnewyddu a chryfhau ein huchelgais ar gyfer dyfodol hyderus i Gymru. Dwi’n barod i arwain Plaid Cymru i arwain Cymru, gan adeiladu ymddiriedaeth newydd gyda phleidleiswyr, a chyfathrebu ein gweledigaeth.
Mae’n rhaid i Blaid Cymru arwain y ffordd tuag at Gymru newydd, a gyda’n gilydd mae gwneud hyn. Bydd eich rhan chi yn yr ymgyrch etholiad yma a fy nghefnogi i fel arweinydd Plaid Cymru yn hanfodol.
Diolch am eich cefnogaeth.
Cysylltwch gyda neges o gefnogaeth a/ neu gynnig i helpu’r ymgyrch
Lawr lwythwch ein deunyddiau ymgyrch a rhannwch nhw ar eich cyfryngau cymdeithasol
Mynychu Hysting. Manylion ar gael yma
Fel aelodau’r blaid, cofiwch DDEFNYDDIO EICH PLEIDLAIS! Bydd papurau pleidleisio yn cael eu hanfon allan ganol Medi. Os nad ydych wedi derbyn eich papurau chi erbyn y 18fed o Fedi, cysylltwch!
Hystings yn ystod yr wythnos yn dechrau am 7:00pm (drysau 6:45)
Hystings dydd Sadwrn – prynhawn (amser tbc)
Hustings Castell-nedd / Neath
Neuadd y Dref / Town Hall
Hustings y Coed Duon / Blackwood
Hustings Caerfyrddin / Carmarthen
Mae eich enw yn ofynnol
Mae eich e-bost yn ofynnol
Mae neges yn ofynnol
Ticiwch os ydych yn hapus i ni gysylltu gyda chi i ofyn am help yn ystod yr ymgyrch
Ticiwch os ydych yn fodlon i ni gyhoeddi/ defnyddio eich neges
Cliciwch yma i weld ein Polisi Preifatrwydd